Premierul Marcel Ciolacu s-a dezlănțuit în atacuri politice. Ciolacu spune că alesul coaliției, Cătălin Cîrstoiu, nu are contracandidat în cursa pentru Primăria Capitalei. Nicușor Dan și Cristian Popescu Piedone nu pot concura cu medicul, spune Ciolacu.
Nicușor Dan se plânge, cu Piedone nu va face nimeni echipă
"La europarlamentare e vot politic. Votul administrativ pentru Primăria Capitalei. Modificăm legislația atunci, nu mai facem alegeri. Cu cine să îl compar eu pe domnul doctor Cîrstoiu. Cu cine să îl compar? Cu Nicușor Dan? De patru ani se plânge și nu face nimic, se ceartă cu primarii de sectoare. De patru ani Capitala stagnează.
Cu cine să îl compar? Cu Piedone? E un primar de sector foarte bun. Ce oameni coagulează în jurul lui față de un profesionsit ca domnul Cîrstoiu, ca să facă o echipă? Cine vine la domnul Piedone după ce iese primar? Ce legătură poate să aibă cu Comisia Europeană, cu profesorii, cu universitățile? Cred că am venit cu un om capabil, lucruri precum termoficarea și altele de asemena mod sunt normale", a spus Ciolacu.